CELEX: 62011CN0626
Language: ro
Date: 2011-12-06 00:00:00
Title: Cauza C-626/11 P: Recurs introdus la 6 decembrie 2011 de Polyelectrolyte Producers Group și SNF SAS împotriva Ordonanței Tribunalului pronunțate la 21 septembrie 2011 în cauza T-1/10, Polyelectrolyte Producers Group și SNF SAS/ECHA, Comisia Europeană și Regatul Țărilor de Jos

11.2.2012   
            
            
               RO
            
            
               Jurnalul Oficial al Uniunii Europene
            
            
               C 39/11
            
         Recurs introdus la 6 decembrie 2011 de Polyelectrolyte Producers Group și SNF SAS împotriva Ordonanței Tribunalului pronunțate la 21 septembrie 2011 în cauza T-1/10, Polyelectrolyte Producers Group și SNF SAS/ECHA, Comisia Europeană și Regatul Țărilor de Jos
   (Cauza C-626/11 P)
   2012/C 39/22
   Limba de procedură: engleza
   
      Părțile
   
   
      Recurentă: Polyelectrolyte Producers Group și SNF SAS (reprezentanți: K. Van Maldegem, avocat, R. Cana, avocat)
   
      Celelalte părți în proces: Agenția Europeană pentru Produse Chimice (ECHA), Comisia Europeană, Regatul Țărilor de Jos
   
      Concluzii
   
   
               —
            
            
               anularea Ordonanței Tribunalului pronunțate în cauza T-1/10;
            
         
               —
            
            
               anularea Deciziei Agenției Europene pentru Produse Chimice (ECHA) de identificare a acrilamidei drept substanță care îndeplinește criteriile vizate la articolul 57 din Regulamentul (CE) nr. 1907/2006 privind înregistrarea, evaluarea, autorizarea și restricționarea substanțelor chimice (1), adoptată în temeiul articolului 59 din regulamentul menționat;
            
         
               —
            
            
               în subsidiar, trimiterea cauzei la Tribunal în vederea pronunțării asupra acțiunii în anulare introduse de reclamante;
            
         
               —
            
            
               obligarea intimatei la plata tuturor cheltuielilor de judecată efectuate în cadrul procedurii, inclusiv al procedurii în fața Tribunalului.
            
         
      Motivele și principalele argumente
   
   Recurentele arată că, prin respingerea acțiunilor lor în anularea Deciziei ECHA de identificare a acrilamidei drept substanță care îndeplinește criteriile vizate la articolul 57 din Regulamentul (CE) nr. 1907/2006, în temeiul articolului 59 din Regulamentul nr. 1907/2006, Tribunalul a încălcat dreptul Uniunii. În special, recurentele susțin că Tribunalul a săvârșit o serie de erori în interpretarea situației de fapt și a cadrului juridic aplicabil situației reclamantelor. În consecință, acesta a săvârșit o serie de erori de drept, în special atunci când a considerat că identificarea unei substanțe drept substanță care prezintă motive de îngrijorare deosebite („SVHC”) de către Comitetul statelor membre al ECHA, în temeiul articolului 59 alineatul (8) din Regulamentul nr. 1907/2006, nu constituie o decizie destinată să producă efecte juridice față de terți anterior publicării sale pe lista substanțelor candidate la identificare drept SVHC, în conformitate cu articolul 59 alineatul (10) din Regulamentul nr. 1907/2006.
   În lumina acestor considerații, recurentele solicită anularea Ordonanței Tribunalului pronunțate în cauza T-1/10, precum și a Deciziei ECHA de identificare a acrilamidei drept substanță care îndeplinește criteriile vizate la articolul 57 din Regulamentul (CE) nr. 1907/2006, în temeiul articolului 59 din regulamentul menționat.
   
      (1)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, p. 1, Ediție specială, 13/vol. 60, p. 3).